Pranešimas žiniasklaidai

2025 m. gruodžio 18 d.

**Penkios kūrybiškos idėjos, kaip Kalėdų dovanas supakuoti greitai ir smagiai: nustebins „vau“ efektu**

**Kalėdinių dovanų paieškos – viena svarbiausių gruodžio misijų. Tačiau ne mažiau reikšmingas – ir jų pakavimo etapas. Juk neretai apie knygą sprendžiame iš viršelio – taip ir dovana gali pradžiuginti dar prieš ją išvyniojant. Lietuviškas prekybos tinklas „Maxima“ dalijasi penkiomis žaismingomis idėjomis, kaip paprastai, greitai ir originaliai supakuoti dovanas.**

Pastaraisiais metais vis daugiau tautiečių atsisako perfekcionizmo ir šventiniam pakavimui renkasi kitą kryptį – kūrybiškumą ir žaismingumą. Pakanka trupučio fantazijos, ir paprasta dėžutė tampa švente pati savaime – malonu tiek ją dekoruoti, tiek įteikti.

„Kalėdų dovanos nebūtinai turi būti supakuotos tobulai – svarbiausia, kad pats procesas būtų smagus ir lengvas. Pastebime, kad pirkėjai vis dažniau ieško kūrybingų, tačiau greitai įgyvendinamų sprendimų, leidžiančių ruoštis šventėms be streso. Todėl siūlome platų pakavimo priemonių pasirinkimą – nuo įvairiaspalvių popierių ir dekoratyvinių juostelių iki dovanų maišelių ar dėžučių, kurias tereikia užrišti kaspinu. Tokie sprendimai padeda sutaupyti laiko, bet vis tiek dovanoti su meile“, – sako „Maximos“ Komunikacijos ir korporatyvinių ryšių departamento direktorė Snieguolė Valiaugaitė.

Jei pritrūkote idėjų, kaip originaliai, bet paprastai supakuoti dovanas – štai keli lengvai įgyvendinami pakavimo būdai, kurie pravers net ir skubant.

**Dovana su charakteriu**

Paverskite dovaną žaismingu personažu. Pavyzdžiui, ant dėžutės nupieškite ar iš spalvoto popieriaus iškirpkite ir priklijuokite akis, burną ar nosį, o kaspinus panaudokite sukuriant plaukų įvaizdį. Juostelės gali tapti ūsais, antakiais ar net kasomis. Tai smagi idėja, ypač jei dovanos gavėjas – vaikas. Be to, taip pakuoti dovanas smagu kartu ir su vaikais – tai lavina jų kūrybiškumą ir dar labiau sustiprina šventinę nuotaiką, bendrystės jausmą.

**Popierinis saldainis**

Labai greitas ir efektingas būdas: dovaną apvyniokite ryškiu ar raštuotu pakavimo popieriumi, o jos galus suriškite juostelėmis. Forma primins didelį šventinį saldainį. Šis metodas puikiai tinka smulkioms arba minkštoms dovanoms, kurias lengva „susukti“. Pavyzdžiui, kojinėms, saldumynams ar aksesuarams.

**Meniška dovana**

Paimkite paprastą baltą ar rudą pakavimo popierių ir duokite vaikams jį papuošti – tegul piešia, rašo linkėjimus, spalvina ar klijuoja lipdukus. Vėliau tokią meniškai dekoruotą dovaną perriškite gražia juostele ar kaspinu. Tai labai jaukus ir asmeniškas būdas parodyti dėmesį – kiekviena dovana tampa unikali ir tikrai išskirtinė.

**Pakuotės iliuzija**

Dovaną galima supakuoti taip, kad ji primintų visai ką kita. Pavyzdžiui, pieno pakelį, knygą ar net picos dėžę. Tereikia šiek tiek lipnios juostos, markerio ir kūrybiškumo. Toks netikėtas pakavimas dažnai sukelia šypseną ir tampa smagia pokalbio tema šventės metu.

**Kaspinų pliūpsnis**

Jei mėgstate ryškumą ir spalvas – ši idėja kaip tik jums. Ant vienspalvio pakavimo popieriaus klijuokite daug įvairiaspalvių kaspinų – be jokios tvarkos ar simetrijos. Kuo daugiau, tuo linksmiau. Rezultatas primins dekoracijų pliūpsnį ir tikrai neliks nepastebėtas po eglute.

Be to, pasak S. Valiaugaitės, daugelis išties vertina ne tik pačią dovana, bet ir jos pateikimą, todėl svarbu, kad pakavimo sprendimai būtų ir patogūs, ir estetiški.

„Stengiamės, kad pakavimo reikmenys ne tik palengvintų pasiruošimą, bet ir leistų kiekvienam susikurti savo šventinį ritualą – nesvarbu, ar tai ryškus kaspinas, ar kruopščiai parinktas maišelis. Šiuo metu rūpinantis pakavimo reikmėmis galima dar ir sutaupyti, nes joms nuolaida siekia iki 70 proc. Dovana taps dar ypatingesnė, kai ją bus malonu tiek įteikti, tiek ruošti“, – sako „Maximos“ Komunikacijos ir korporatyvinių ryšių departamento direktorė.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas [komunikacija@maxima.lt](mailto:komunikacija@maxima.lt)